L 290/572
LT
Europos Sąjungos oficialusis leidinys
4.5.3.
Duomenų registravimo arba apdorojimo sistemos skiriamoji trukmė turi būti ± 15 sekundžių.
4.6.
Ventiliatoriai
2022 11 10
Ventiliatoriai turi atitikti šio priedo 4.6.1–4.6.2 punktų reikalavimus.
4.6.1.
Naudojant vieną arba keletą ventiliatorių ar pūstuvų, kai bandymui hermetiškoje aplinkoje garavimui nustatyti (SHED) naudojamo gaubto durys yra atidarytos, angliavandenilių koncentraciją kameroje turi būti įmanoma sumažinti tiek, kad ji sutaptų su aplinkos ore esančių angliavandenilių koncentracija.
4.6.2.
Kameroje turi būti vienas arba keletas maždaug 0,1–0,5 m3/s galios ventiliatorių ar pūstuvų, kuriais būtų galima gerai sumaišyti gaubte esantį orą.
Atliekant matavimus kameroje turi būti įmanoma užtikrinti tolygią temperatūrą ir angliavandenilių koncentraciją.
Ventiliatorių arba pūstuvų oro srautas neturi būti pučiamas tiesiogiai į transporto priemonę gaubte.
4.7.
Kalibravimo dujos Dujos turi atitikti šio priedo 4.7.1–4.7.2 punktų reikalavimus.
4.7.1.
Kalibravimui ir darbui paruošiamos šios grynosios dujos: Išvalytas dirbtinis oras: (grynumas < 1 ppm C1 ekvivalento, ≤1 ppm CO, ≤400 ppm CO2, ≤0,1 ppm NO); deguonies kiekis 18–21 proc. (tūrio).
Angliavandenili ų analizatoriaus kuro dujos: (40 ± 2 proc. vandenilio, likusi dalis – helis su mažiau nei 1 milijonine dalimi C1 angliavandenilių ekvivalento, mažiau nei 400 milijoninių dalių CO2), propanas (C3H8):
ne mažesnio nei 99,5 proc. grynumo;
butanas (C4H10):
ne mažesnio nei 98 proc. grynumo;
azotas (N2):
ne mažesnio nei 98 proc. grynumo.
4.7.2.
Būtina turėti kalibravimo ir patikros dujų, kurias sudaro propano (C3H8) ir išvalyto dirbtinio oro mišiniai.
Tikrosios kalibravimo dujų koncentracijos vertės neturi skirtis nuo nurodytųjų verčių daugiau kaip 2 proc.
Naudojant dujų dozatorių, gautų atskiestų dujų vertė nuo tikrosios vertės neturi skirtis daugiau kaip ± 2 proc.
Šio priedo 4.2.3 ir 4.3.3 punktuose nurodytos koncentracijos taip pat gali būti gautos naudojant dujų dozatorių, kuriame skiedimo dujos yra dirbtinis oras.
4.8.
Anglių filtro matavimo skalė matuojant degalų garų nuotėkį mažinant slėgį Anglių filtro matavimo skalės tikslumas turi būti ± 0,02 g.
4.9.
Degalų bako šildymas (taikomas tik jeigu pasirenkama galimybė taikyti apkrovą benzino filtrui)
4.9.1.
Degalai transporto priemonės degalų bake (-uose) turi būti šildomi valdomu šilumos šaltiniu; pvz., galima taikyti 2 000 W galios šildymo pagalvėlę.
Šildymo sistema žemiau degalų lygio esančias bako sieneles tolygiai šildo taip, kad degalai prie sienelių pernelyg neįšiltų.
Degalų bako erdvė virš degalų lygio, kur kaupiasi degalų garai, nešildoma.
4.9.2.
Degalų šildymo įtaisas turi būti toks, kad juo degalų bake esančius degalus, kai temperatūros jutiklis yra šio priedo 4.9.3 punkte aprašytoje padėtyje, per 60 min. nuo 16 °C būtų galima tolygiai sušildyti 14 °C.
Šildymo sistema turi būti tokia, kad šildomų degalų temperatūrą būtų galima kontroliuoti ± 1.5 °C tikslumu, atsižvelgiant į reikiamą temperatūrą.
4.9.3.
Transporto priemonės degalų bake, užtikrinant, kad nebūtų jokio nuotėkio, turi būti įrengtas temperatūros jutiklis, leidžiantis išmatuoti temperatūrą viduriniame degalų taške, kai degalų bakas pripildytas iki 40 proc. talpos.
5.
Stendinio anglių filtro sendinimo ir PF nustatymo procedūra
5.1.
Stendinis anglių filtro sendinimas Prieš nustatant garavimo nuostolius įkaitus varikliui ir paros nuostolius, anglių filtras turi būti sendinamas pagal C3/1 pav. parodytą procedūrą.